Diari Oficial de la Generalitat Valenciana


Sumari del DOGV 3534, del 08-07-1999 (1999/6180)

RESOLUCIÓ de 26 de maig de 1999, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat l'expedient de delimitació de l'entorn de protecció i normativa de protecció del Castell de Perputxent, a l'Orxa, Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6180


Data del document
:   26-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Orxa, l'
    * protecció del patrimoni
    * patrimoni arquitectònic
    * ben cultural

RESOLUCIÓ de 26 de maig de 1999, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la qual s'acorda tindre per incoat l'expedient de delimitació de l'entorn de protecció i normativa de protecció del Castell de Perputxent, a l'Orxa, Alacant. [1999/X6180]
  
Per la disposició addicional primera de la Llei del Patrimoni Cultural Valencià, Llei 4/1998, d'11 de juny, de la Generalitat Valenciana, es consideren Béns d'Interés Cultural aquells declarats d'acord amb la Llei del Patrimoni Històric Espanyol. En virtut de la dita disposició addicional, i de la disposició addicional segona de la citada Llei del Patrimoni Històric Espanyol, el Castell de Perputxent, siti a l'Orxa, a Alacant, constituïx un Bé d'Interés Cultural amb la categoria de Monument.
  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'est monument.
  
Atés el que disposa la disposició transitòria primera, apartat 2, de la Llei 4/1998, de la Generalitat Valenciana, d'11 de juny, del Patrimoni Cultural Valencià, així com els seus articles 27 i 28, la Direcció General de Patrimoni Artístic ha resolt:
  
1. Incoar expedient de delimitació de l'entorn de protecció del Castell de Perputxent, de l'Orxa, Alacant, i establir les seues normes de protecció.
  
Els annexos que s'adjunten a la present resolució delimiten gràficament i literalment l'entorn de protecció i establixen les normes de protecció que han de regir-lo.
  
2. Seguir amb la tramitació de l'expedient d'acord amb les disposicions vigents.
  
3. Donar trasllat d'esta resolució a l'alcalde-president de l'Ajuntament de l'Orxa i fer-li saber que, de conformitat amb el que establix l'art. 35 en relació amb el 27.4 De la Llei del Patrimoni Cutural Valencià, qualssevol actuacions en esta zona hauran de ser autoritzades per la Direcció General de Patrimoni Artístic sempre amb caràcter previ a la seua execució, i abans de l'aprovació d'atorgament de llicència municipal en el cas que esta siga preceptiva, a més a més caldra que l'Ajuntament notifique a est centre directiu simultàniament a la notificació a l'interessat de les llicències urbanístiques i d'activitat concedides que afecten el Monument o el seu entorn, conforme a allò que s'ha preceptuat en l'art. 36.4 de la Llei del Patrimoni Cultural Valencià.
  
4. La incoació del present expedient de delimitació determina la suspensió de l'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'entorn que ara es delimita, hauran de sotmetre's preceptivament a la consideració d'est centre directiu amb vista a verificar la seua compatibilitat patrimonial en el termini de dos mesos comptats des de la publicació de la present resolució, i se suspendrà en la mesura en què es revelen incompatibles o contradictòries amb les presents normes de protecció, de conformitat amb allò que s'ha disposat en l'art. 33 de la Llei del Patrimoni Cultural Valencià.
  
5. Que la present resolució es publique en el Diari Oficial de la Generalitat Valenciana i en el Boletín Oficial del Estado i es comunique al Registre General de Béns d'Interés Cultural dependent de l'administració de l'estat per a la seua anotació preventiva.
  
Cosa que fem pública als efectes oportuns.
  
València, 26 de maig de 1999.- La directora general de Patrimoni Artístic. Carmen Pérez García.
  
Annex I
  
1. Justificació de la delimitació proposada.
  
- Topogràfics i paisatgístics, amb la inclusió del turó en què es troba situat el castell d'una morfologia singular i aïllat per accidents geogràfics que van contribuir al seu sistema defensiu; i del territori històricament dominat per la presència del castell de manera que continue garantida la seua percepció.
  
- Arqueològics, incorporant les vessants del voltant del castell en base a la previsible successió d'assentaments de població previs o lligats al castell.
  
2. Delimitació de l'entorn
  
Es distingixen dos zones diferenciades en funció dels anteriors criteris que seran objecte de normatives de protecció diferents:
  
Zona A (pròxima al BIC):
  
Origen: Punt A, intersecció del límit sud del camí de la Solana, situat al sud del castell amb el límit sud del camí de l'antic ferrocarril.
  
Sentit: horari.
  
Línia delimitadora: des de l'origen, la línia es dirigix pel límit sud del camí de la Solana cap a nord-oest fins a la cota topogràfica 350 m. Prosseguix per esta cota fins al barranc que descendix fins al camí del ferrocarril; contínua per l'eix del barranc fins al límit sud del camí del ferrocarril i el recorre fins a l'origen punt A.
  
Zona B (àmplia):
  
Origen: Punt B, intersecció de l'eix del barranc situat al nord del castell amb el límit sud del camí de l'antic ferrocarril.
  
Sentit: horari.
  
Línia delimitadora: des de l'origen, la línia continua per l'eix del barranc fins a l'encreuament de les carreteres CV-701 i CV-7010. Recorre el bord sud de la carretera CV-701 en direcció sud fins a la trobada amb la via pecuària que discorre cap a nord, per la qual prosseguix, incloent-la, fins a la cota topogràfica de 450 m. Discorre cap a ell per esta cota fins a l'eix del barranc pel qual descendix fins al punt d'origen B.
  
Annex II
  
Normativa de protecció del monument i el seu entorn (art. 28 de la Llei 4/1998, d'11 de juny, del Patrimoni Cultural Valencià).
  
Monument:
  
Art. 1. S'atendrà a allò que s'ha disposat en la Secció Segona, Règim dels béns immobles d'interés cultural, del capítol III, títol II de la Llei 4/1998 d'11 de juny, de la Generalitat Valenciana, del Patrimoni Cultural Valencià (DOGV de 18.6.1998), aplicable a la categoria de monument.
  
Art. 2. Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució dels dits fins. L'autorització particularitzada d'ús es regirà segons allò que s'ha disposat per l'art. 35 de la Llei del Patrimoni Cultural Valencià.
  
Entorn de protecció:
  
Zona A:
  
Art. 3. A fi de preservar el paisatge històric del castell no s'autoritzarà cap edificació per a cap ús; queden expressament prohibits els moviments de terres i excavacions, que no es realitzen de conformitat l'article següent, senyalitzacions de tipus publicitari, tala d'arbres ?sense autorització expressa de l'organisme competent en matèria de medi ambient i de la Conselleria de Cultura, Educació i Ciència- i abocament de residus.
  
S'haurà de fomentar la repoblació forestal amb varietats autòctones, especialment arbustives.
  
Art. 4. Les actuacions arqueològiques hauran de ser autoritzades per la Conselleria de Cultura, Educació i Ciència, d'acord amb l'art. 60 de la Llei del Patrimoni Cultural Valencià.
  
Zona B:
  
Art. 5. L'únic ús permés en est entorn és el residencial en habitatge unifamiliar aïllat.
  
Art. 6. Als efectes de l'article anterior els habitatges hauran de complir els següents requisits:
  
- La parcel·la mínima edificable serà de 50.000 M2.
  
- El màxim d'edificabilitat permés serà de 250 m2 construïts per parcel·la.
  
- El nombre de plantes màxim serà de dos (inclosa la planta baixa).
  
- L'altura de cornisa màxima serà de 6,50 m.